Quercus robur - Uiquipedia

# Quercus robur

### De Uiquipedia

Carbayu
Quercus robur
Clasificación científica
Reinu | Plantae
División | Magnoliophyta
Clas | Magnoliopsida
Subclas | Hamamelidae
Orden | Fagales
Familia | Fagaceae
Xéneru | Quercus
Especie
Quercus robur

El carbayu, Quercus robur L. o Quercus pedunculata Ehrh., ye un árbole rixu, recacháu, que pue soperar los 40 metros d'altor, con groma amplia, ovoide, arrondada o irregular y fueya cadoca. Tueru bigardu, curtiu y muy esgrebiu nos exemplares separtaos, les sos zapotes son esgrebies y daqué retorcíes; coriella de cullor buxu o blancucia, mui argayada y de tonalidá pardiña nos exemplares vieyos. Fueyes grandes, simples, n'arremangu alterno, con estípules allargaes que caen ceu; son llampiñes poles dos faces, de cullor verdi enceso pol fexe y más llacies, colos ñervios bien marcados, pola faz inferior; so forma ye obovada, con peciolu mui curtiu ( 2 a 7 mm), col carel fondamenti llobuláu y con los llóbulos despareyu y arrondaos, suelen medir unos 6 a 12 cm de llargo per unos 3 a 6 d'anchu.

Flores masculines en fuxones colingantes, verdes-amarielludos, que ñacen solitarios o en gurupos de brixos del añu anterior. Llandes colingantes sobro un llargu pedúnculu, aováo-oblongos, con escodillines d'escames cuasi pandes. Cuando bilten les primeres fueyes, por abril o mayu: les buzcarres picolien en setiembre y caen n'ochobre.

Fuxones y cúcares

## [editar] Añíciase

Dende'l ras de la mar fasta unos 1000 m d'altor, nos suelos prefondos y frescos, prencipalmente nos raíos de cal y daqué abegosos. Precisa dun clima abegosu, oceánicu, ú se acútiese pocu la seca estival y ye daqué resistente al friyu. Suel asociase en fayeros o con robreres de Quercus petraea y Quercus pyrenaica, colos que forma híbridos con facilidá.

## [editar] Habita

Exemplar de carbayu

Na mayor parti Europa y n'Asia occidental. Falta nes Baleares y na Península enánchase, prencipalmente, peles rexones atlántiques; metá norti Portugal, Galicia, Cantabria, Asturies, Euskadi y Navarra, tamién en Cataluña; en frasca separtada tamién en delles montañes del interior y cautiváu dende abeyaná na Casa de Campo de Madrid.

## [editar] Adicancies

El nome específicu escoyío por Linneo pa esta especie, robur, emplegábenlu los romanos pa apellar a los robres y a cualisquier tipu maera dura y rixa. La maera d'esti robre ye de cullor pardu-llïonáu, muy dura, de bubu finu, con aniellos de medra bien marcaos, abondo pesada y mui resistenti al podrecimientu, inda dientro l'augua.

El so emplegu pa les duelles de les carrales de vinu y llicores, se vien usando dende antiergu, igual que na construcción de barcos, da un bon carbón. Ye un árbole de llarga vida, pue soperar los mil años y tarda en florecer fasta 40 ó 50 años.

Seición dun tueru

## [editar] Subtribes

Acóyense, de cutio, tres subtribes:

- Q. robur subsp. robur, que caltriaría les poblaciones orientales, algamando per occidente fasta'l carel de Galicia.

- Q. robur subsp. broteroana Schwarz, del norti Portugal y noroesti España, colos llóbulos de les fueyes menos prefondos, fexe llustrosu y garapiellos mayores (18-23 mm).

- Q. robur subsp. estremadurensis (Schwarz) Camus, del norti y centru de Portugal, aportando al estremu occidental de Sierra Morena, con fueyes más esguilaes, llustroses pol fexe, les de primavera, de ñerviación secundaria regular, raída de ñervios intercalares.

## [editar] Bibliografía

- Los árboles y arbustos de la Península Ibérica e Islas Baleares. G. Lopez González. ISBN 84-7114-994-X

| Vea les imáxenes de Commons sobre Quercus robur.

Retrieved from "http://ast.wikipedia.org../../../q/u/e/Quercus_robur.html"

Categoríes: Fagaceae | Botánica

##### Views

- Artículu
- Discusión
- Revisión actual

##### Buscar

##### Otres llingües

- Žemaitėška
- Català
- Česky
- Dansk
- Deutsch
- English
- Esperanto
- Español
- Eesti
- Suomi
- Français
- עברית
- Hrvatski
- Hornjoserbsce
- Magyar
- Italiano
- 日本語
- Latina
- Lietuvių
- Nederlands
- ‪Norsk (bokmål)‬
- Polski
- Piemontèis
- Português
- Română
- Русский
- Srpskohrvatski / Српскохрватски
- Slovenčina
- Српски / Srpski
- Svenska
- Українська